พระราชกำหนด

แก้ไขเพิ่มเติมประมวลรัษฎากร

พ.ศ. ๒๕๐๑

 ภูมิพลอดุลยเดช ป.ร.

ให้ไว้ ณ วันที่ ๙ เมษายน พ.ศ. ๒๕๐๑

เป็นปีที่ ๑๓ ในรัชกาลปัจจุบัน

                   พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ
ให้ประกาศว่า

                    โดยที่มีความจำเป็นต้องมีกฎหมายเกี่ยวด้วยการภาษีอากรเพื่อแก้ไขเพิ่มเติม
ประมวลรัษฎากร ว่าด้วยภาษีการค้า และภาษีการซื้อโภคภัณฑ์ ซึ่งจะต้องได้รับการพิจารณา
โดยด่วนและลับเพื่อรักษาประโยชน์ของแผ่นดิน

                    อาศัยอำนาจตามความในมาตรา ๘๙ ของรัฐธรรมนูญแห่งราชอาณาจักรไทย
พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕ จึงทรงพระกรุณาโปรดเกล้า ฯ ให้ตรา
พระราชกำหนดขึ้นไว้ดังต่อไปนี้

                   มาตรา ๑  พระราชกำหนดนี้เรียกว่า”พระราชกำหนดแก้ไขเพิ่มเติมประมวล
รัษฎากร พ.ศ. ๒๕๐๑”

                   มาตรา ๒  พระราชกำหนดนี้ให้ใช้บังคับตั้งแต่วันประกาศในราชกิจจานุเบกษา
เป็นต้นไป

                   มาตรา ๓  ให้เพิ่มความต่อไปนี้เป็นวรรคท้ายของมาตรา ๗๘ แห่งประมวล
รัษฎากร ซึ่งได้แก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๐)
พ.ศ. ๒๔๙๖

                   ““ผู้ผลิต” หมายความว่า  ผู้ประกอบการค้าซึ่งเป็นผู้ผลิตสินค้าจากโรงงานตาม
ความหมายของคำว่า “โรงงาน” ในมาตรา ๓ แห่งพระราชบัญญัติโรงงาน พุทธศักราช ๒๔๘๒ เพื่อ
จำหน่ายต่อไป

                   “ผู้นำเข้า” หมายความว่า  ผู้ประกอบการค้าซึ่งเป็นผู้สั่งหรือนำสินค้าจากต่าง
ประเทศเข้ามาในประเทศ

                   “ผู้ส่งออก” หมายความว่า  ผู้ประกอบการค้าซึ่งเป็นผู้ส่งสินค้าออกไป
ต่างประเทศ”

                   มาตรา ๔  ให้ยกเลิกความใน ๑, ๒, ๓, ๖, ๗, ๘, ๑๐, ๑๑, ๒๑ และ ๒๒ ของ
ประเภทการค้าตามบัญชีอัตราภาษีการค้าท้ายหมวด ๔ ลักษณะ ๒ แห่งประมวลรัษฎากร ซึ่งได้
แก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๐) พ.ศ. ๒๔๙๖ และให้
ใช้ความต่อไปนี้แทน

[ดูข้อมูลจากภาพกฎหมาย]

                   มาตรา ๕ ให้ยกเลิกความในบัญชีอัตราภาษีการซื้อโภคภัณฑ์ท้ายลักษณะ ๔
แห่งประมวลรัษฎากร ซึ่งได้แก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร
(ฉบับที่ ๑๐ ) พ.ศ. ๒๔๙๖ และให้ใช้ความต่อไปนี้แทน

[ดูข้อมูลจากภาพกฎหมาย]

                    มาตรา ๖  ให้รัฐมนตรีว่าการกระทรวงการคลังรักษาการตามพระราชกำหนดนี้

ผู้รับสนองพระบรมราชโองการ

      พลเอก ถ. กิตติขจร

         นายกรัฐมนตรี

หมายเหตุ :-  เหตุผลในการประกาศให้พระราชกำหนดฉบับนี้ คือ เนื่องด้วยประเภทการค้าและโภคภัณฑ์
ที่บัญญัติไว้ในปัจจุบันยังไม่รัดกุม และอัตราภาษีการค้ากับอัตราภาษีการซื้อโภคภัณฑ์ที่จัดเก็บอยู่ในขณะนี้
ยังไม่เหมาะสมกับสถานการณ์ จึงควรแก้ไขเพิ่มเติมให้รัดกุมและเหมาะสมยิ่งขึ้น และจำเป็นจะต้องได้รับ
การพิจารณาโดยด่วนและลับเพื่อรักษาประโยชน์ของแผ่นดินเพราะเป็นกฎหมายเกี่ยวด้วยการภาษีอากร